《和张簿韵》
宋代·张嵲

平昔志升车，年来但芒屦。
前旬返城邑，宵旦未逾数。
及兹复入山，始觉离乱苦。
行行望远峰，山村犹几许。
风清初戒寒，云垂欲收雨。
羸马尚嘶林，吾行已遵渚。
茂树曩堪攀，澄潭今可俯。
秋意满山川，微烟澹村坞。
经过竹篱侧，倦极欣一语。
三钟应昔志，一室固堪处。
去留非本心，偶地因为主。
野尽尽茅茨，山田多瘠卤。
菽粟工疗饥，薯蓣行堪煮。
一水可乘流，从公公莫御。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。